open-index/open-wikipedia-markdown huggingface dataset:
รุ่นพี่ (ภาพยนตร์)

***รุ่นพี่*** เป็นภาพยนตร์ไทยแนวสยองขวัญ และโรแมนติก เขียนบทและกำกับโดยวิศิษฏ์ ศาสนเที่ยง มีจันทิมา  เลียวศิริกุลเป็นผู้อำนวยการผลิต และ เอ็ม เทอร์ตี้ไนน์ เป็นผู้ผลิต ภาพยนตร์เรื่องนี้สร้างมาจากนวนิยายชื่อเดียวกันซึ่งแต่งโดยวิศิษฏ์ ศาสนเที่ยงอีกเช่นกัน หนังสือเปิดตัวเมื่อเดือนพฤศจิกายน 2558 ก่อนการฉายภาพยนตร์ราว 1 เดือน 

ภาพยนตร์นี้ว่าด้วยความสัมพันธ์ระหว่างหญิงสาวผู้มีพลังพิเศษกับวิญญาณชายหนุ่มที่รอความช่วยเหลือเพราะเกี่ยวข้องกับคดีฆาตกรรมลึกลับ มีความยาวรวม 115 นาที ใช้ระยะเวลาการสร้างตั้งแต่การเขียนบท เลือกนักแสดง ถ่ายทำ และตัดต่อรวมแล้วกว่า 3 ปี ออกฉายพร้อมกันทั่วประเทศในวันพฤหัสบดีที่ 3 ธันวาคม พ.ศ. 2558 ส่วนสถานที่ถ่ายทำฉากส่วนใหญ่ของภาพยนตร์ที่เป็นวังพรรณวดีและโรงเรียนคอนแวนต์นั้นคือวัดนักบุญยอแซฟ จังหวัดพระนครศรีอยุธยา

## นักแสดง
* ญานนีน ภารวี ไวเกล รับบท อทิติ (ม่อน)
* พงศกร โตสุวรรณ รับบท รุ่นพี่ 
* ณัฐธิชา นามวงษ์ รับบท พิญญภริศนา (แอ้น / ไจแอนท์)
* รวีโรจน์ เลิศพิภพเมธา รับบท น.พ.มโน (หมอโน)
* คาร่า พลสิทธ์ รับบท หม่อมเจ้าหญิงพรรณวดี รัศมี
* พรพรรณ เกษมมัสสุ รับบท ซิสเตอร์ฮานนาห์ / ศรัณณรัศ รัศมี (หนูแดง)
* สะอาด เปี่ยมพงษ์สานต์ รับบท หมอเสนอ
* เปียทิพย์ คุ้มวงศ์ รับบท วิภา
* สุทธิภา คงแนวดี รับบท เพียงฟ้า
* ณภิญา กุลเนตุ รับบท มาแมร์ออร์เดย์

## เพลงประกอบ
* เธอเดินเข้ามา – พลอยชมพู
* ฉันรักเธอทุกเวลา - พงศกร โตสุวรรณ 

## การตอบรับและการต่อยอด
ในประเทศไทย ภาพยนตร์เรื่องรุ่นพี่ทำรายได้เปิดตัว 13.87 ล้านบาท มากเป็นอันดับที่ 2 ในสัปดาห์แรกที่ออกฉาย โดยได้เข้าฉายในโรงภาพยนตร์มากถึง 112 แห่งทั่วประเทศ ในสัปดาห์ที่ 2 ภาพยนตร์ทำรายได้เพิ่ม 6.91 ล้านบาท มาเป็นอันดับที่ 3 ประจำสัปดาห์ โดยมีโรงภาพยนตร์ที่ออกฉาย 79 แห่ง
สัปดาห์ที่ 3 ภาพยนตร์ทำรายได้เพิ่มอีก 1.96 ล้านบาท
และในสัปดาห์ที่ 4-5 ทำรายได้ 0.79 และ 0.22 ล้านบาทตามลำดับ
รวมรายได้ทั้งหมด 23.54 ล้านบาท

ภาพยนตร์เรื่องรุ่นพี่ฉายยังประเทศต่าง ๆ 10 ประเทศ ได้แก่ มาเลเซีย สิงคโปร์ อินโดนีเซีย บรูไน ฟิลิปปินส์ พม่า ลาว เวียดนาม กัมพูชา และไต้หวัน และกำลังอยู่ระหว่างการเจรจาอีก 1 ประเทศ คือ ฮ่องกง  โดยนักแสดงนำ พลอยชมพู ได้เดินทางไปงานเปิดตัวภาพยนตร์ที่ประเทศอินโดนีเซียด้วยตัวเอง  เมื่อวันที่ 9 มกราคม 2559

นวนิยายภาคต่อของภาพยนตร์ คือ รุ่นน้อง เป็นเนื้อเรื่องที่อทิติเข้าเรียนปี 1 คณะแพทยศาสตร์ต้องเผชิญหน้ากับคดีที่เกิดขึ้นภายในมหาลัย เมื่อเธอได้พบกับศพของฆาตกรต่อเนื่องฉายา "มนุษย์กินคนแห่งนครปฐม" ที่แม้จะถูกประหารไปแล้วเมื่อสี่สิบปีก่อน เธอกลับได้กลิ่นแปลกๆจากคดีนี้ ซึ่งพาเธอเข้าสู่ความลับที่ถูกปกปิดไว้เมื่อสี่สิบปี และอาจทำให้คนรอบตัวตกอยู่ในอันตราย

เมื่อเธอตัดสินใจที่จะไม่นิ่งเฉย และเริ่มสืบคดี อันตรายจากใครบางคนที่เกี่ยวข้องกับคดีเมื่อสี่สิบปีก่อน ก็เข้าคุกคามเธอและหมอโน ผู้ชายที่หวังดีและแอบชอบเธอมาตลอด 
## รางวัล

## อ้างอิง

## แหล่งข้อมูลอื่น
* Fanpage ภาพยนตร์ รุ่นพี่" ภาพยนตร์โดยเอ็ม 39
* Review รุ่นพี่ หนังผี วัยรุ่น สืบสวน สอบสวน โรแมนติค ของ วิศิษฏ์ ศาสนเที่ยง"วิจารณ์ภาพยนตร์โดยเว็บไซต์สะเด่าส์  นพปฎล พลศิลป์
* Phee, Foreign Movies"Mojo Box Office of Thailand 2015-2016

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2558
หมวดหมู่:ภาพยนตร์ที่กำกับโดย วิศิษฏ์ ศาสนเที่ยง
หมวดหมู่:ภาพยนตร์ไทยในคริสต์ทศวรรษ 2010
รองประธานาธิบดีรัสเซีย

**รองประธานาธิบดีแห่ง[[สหพันธรัฐรัสเซีย]]** (, ก่อนวันที่ 25 ธันวาคม พ.ศ. 2534 **รองประธานาธิบดีแห่ง[[สหพันธ์สาธารณรัฐสังคมนิยมโซเวียตรัสเซีย]]**) เป็นตำแหน่งแรกในการสืบตำแหน่งประธานาธิบดีที่จะได้ดำรงตำแหน่งประธานาธิบดีรัสเซียคนใหม่ เมื่อประธานาธิบดี ตาย ลาออกหรือพ้นจากตำแหน่ง นอกจากนี้รองประธานจะปฏิบัติหน้าที่ประธานาธิบดีในกรณีที่ประธานาธิบดีไม่มีความสามารถในการดำเนินการตามหน้าที่ประธานาธิบดี

## คุณสมบัติ
อ้างอิงจากมาตรา 121-2 ของ พลเมืองของรัสเซียที่อายุไม่น้อยกว่า 35 ปีและอายุไม่เกิน 65 ปี ผู้ที่มีสิทธิออกเสียงเลือกตั้ง สามารถลงสมัครรับการเลือกตั้งเป็นรองประธานาธิบดี รองประธานาธิบดีจะไม่ดำรงตำแหน่งรองหรือดำรงตำแหน่งอื่น ๆ ในรัฐหรือหน่วยงานของรัฐเช่นเดียวกับในธุรกิจ

## การเลือกตั้ง
รองประธานาธิบดีได้รับการเลือกตั้งพร้อมกันกับประธานาธิบดี ผู้สมัครรองประธานาธิบดีถูกเสนอชื่อโดยผู้สมัครชิงตำแหน่งประธานาธิบดี

## หน้าที่
รองประธานาธิบดีดำเนินการมอบหมายงานของแต่ละบุคคลในคณะกรรมการของประธานาธิบดี และทำหน้าที่ประธานาธิบดีในกรณีที่ประธานาธิบดีปฏิบัติหน้าที่ได้

## การยุบ
หลังจากวิกฤตการณ์รัฐธรรมนูญรัสเซีย พ.ศ. 2536 ตำแหน่งนี้ถูกยกเลิก ตำแหน่งนายกรัฐมนตรีรัสเซีย กลายเป็นตำแหน่งสูงสุดเป็นอันดับสองของการจัดอันดับและในกรณีที่มีสิ้นสุดการปฏิบัติหน้าที่ของประธานาธิบดีหรือลาออก นายกรัฐมนตรีที่จะทำหน้าที่เป็นรักษาการประธานาธิบดี จะเป็นได้จากการสืบตำแหน่งแทนของนายกรัฐมนตรี วลาดิเมียร์ ปูติน ต่อตำแหน่งประธานาธิบดีหลังจากการลาออกของ บอริส เยลต์ซิน เนื่องจากการเจ็บป่วยใน 31 ธันวาคม พ.ศ. 2542

## รายนามผู้ดำรงตำแหน่ง

## ดูเพื่ม
* ประธานาธิบดีรัสเซีย
* วิกฤตการณ์รัฐธรรมนูญรัสเซีย พ.ศ. 2536
* รักษาการประธานาธิบดีรัสเซีย
หมวดหมู่:ประเทศรัสเซีย
หมวดหมู่:รัฐบาลรัสเซีย
อย่างน้อย (เพลงแบล็คเฮด)

**อย่างน้อย** เป็นซิงเกิลของวงแบล็คเฮด ในปี พ.ศ. 2556 ค่ายสหภาพดนตรี จากอัลบั้ม White Line ประพันธ์คำร้อง-แต่งทำนองโดยและเรียบเรียงโดย Banana Boat เพลงนี้ออกจำหน่ายในวันที่ 20 สิงหาคม พ.ศ. 2556

เพลงนี้พูดถึงคนที่เคยรักกันได้แค่รักก็โอเคแล้ว เคยเป็นแฟนกัน อาจจะไม่ได้อยู่ด้วยกันต้องจากกันไป คิดในแง่ดีว่าอย่างน้อยก็ได้รักกัน 

## การตอบรับ
เพลง "อย่างน้อย" ได้อันดับสูงสุด 1 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 27 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของแบล็คเฮด
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
เพลงรักเพลงแรก

**เพลงรักเพลงแรก** เป็นซิงเกิลของแหนม รณเดช ,เอก Season Five และวรันธร เปานิล ในปี พ.ศ. 2558 ค่ายมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย (ฟองเบียร์) ปฏิเวธ อุทัยเฉลิม และเรียบเรียงโดย คชภัค ผลธนโชติ เพลงนี้ออกจำหน่ายในวันที่ 25 พฤศจิกายน พ.ศ. 2558 ส่วนมิวสิกวีดิโอนี้เผยแพร่ครั้งแรกในวันที่ 24 ธันวาคม พ.ศ. 2558 เป็นเพลงที่เปิดตัวค่ายใหม่ที่เปลี่ยนชื่อจากสหภาพดนตรี มาเป็นมิวสิกมูฟเอนเตอร์เทนเมนต์

โดยมีตัวแทนจากค่ายต่างๆ ไดแก่ แหนม รณเดช จากค่าย “มิวสิค มูฟ เรคคอร์ด" , "อิงค์-วรันธร เปานิล" จากค่าย "บ็อกซ์ มิวสิค" และ “เอก ซีซั่นไฟว์" จากค่าย "มี เรคคอร์ด" เป็นเพลงที่พูดถึงความต้องการที่ให้พลังจาก”ความรัก” ขับเคลื่อนไปพร้อมกับพลังของ “ดนตรี”

## การตอบรับ
เพลง เพลงรักเพลงรัก ได้อันดับสูงสุด 35 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 16 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:เพลงของรณเดช วงศาโรจน์ 
หมวดหมู่:เพลงของวรันธร เปานิล
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
เส้นเมริเดียนที่ 33

**เส้นเมริเดียนที่ 33** อาจหมายถึง:

* เส้นเมริเดียนที่ 33 องศาตะวันตก คือ เส้นลองจิจูดที่ลากจากตะวันตกของเส้นเมริเดียนกรีนิช
* เส้นเมริเดียนที่ 33 องศาตะวันออก คือ เส้นลองจิจูดที่ลากจากตะวันออกของเส้นเมริเดียนกรีนิช
นิกร อนุวรรณ

**นิกร อนุวรรณ** เกิดเมื่อวันที่ 21 กรกฎาคม พ.ศ. 2522 เป็นนักฟุตบอลชาวไทย เคยเล่นในระดับไทยพรีเมียร์ลีกให้กับชลบุรี เอฟซี และพัทยา ยูไนเต็ด

โดยในสมัยที่ลงเล่นให้กับชลบุรี เอฟซี ได้มีโอกาสลงแข่งขันในรายการเอเอฟซีแชมเปียนส์ลีก 2008

## เกียรติประวัติ
### ผู้เล่น
**ชลบุรี**
* ไทยแลนด์พรีเมียร์ลีก 2550 
* ฟุตบอลถ้วยพระราชทาน 2551 

### ผู้ฝึกสอน
**บีเอฟบี พัทยา ซิตี้**
* รองชนะเลิศ ไทยแลนด์ เซมิโปรลีก ฤดูกาล 2566 – โซนภาคตะวันออก

## อ้างอิง

หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครพนม
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลแพร่ ยูไนเต็ด
หมวดหมู่:ผู้เล่นสโมสรฟุตบอลบางปะอิน อยุธยา
หมวดหมู่:ผู้เล่นสโมสรฟุตบอลสมุทรปราการ ยูไนเต็ด
หมวดหมู่:ผู้เล่นสโมสรฟุตบอลไทยฮอนด้า
หมวดหมู่:ผู้เล่นสโมสรฟุตบอลมหาวิทยาลัยราชพฤกษ์
หมวดหมู่:ผู้เล่นสโมสรฟุตบอลนครราชสีมา ยูไนเต็ด
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมสโมสรฟุตบอลนครแม่สอด ยูไนเต็ด
Buceros

***Buceros*** เป็นสกุลของนกเงือกขนาดใหญ่ที่อาศัยอยู่ในทวีปเอเชีย

## อนุกรมวิธาน
สกุล *Buceros* ได้รับการแนะนำใน ค.ศ. 1758 โดย Carl Linnaeus ใน *[[Systema Naturae]]* ฉบับที่ 10 ของเขาเอง ชนิดต้นแบบที่มีการบรรจุคือนกเงือกหัวแรด (*Buceros rhinoceros*) โดย Daniel Giraud Elliot ใน ค.ศ. 1882

### ชนิด
สกุลนี้ประกอบไปด้วยนก 3 ชนิด ดังนี้:

อนึ่ง ในอดีต นกชนหิน เคยถูกจัดให้อยู่ในสกุลนี้ แต่ปัจจุบันได้ถูกแยกให้เป็นเพียงชนิดเดียวในสกุล *Rhinoplax*

## อ้างอิง

* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. 

## แหล่งข้อมูลอื่น


หมวดหมู่:สกุลของนก

หมวดหมู่:นกเงือก
เนเวอร์มายด์ เรคคอร์ด

**เนเวอร์มายด์ เรคคอร์ด** () เป็นค่ายเพลงสไตล์สตรีทร็อค สัญชาติไทยในเครือบริษัท **[[จีเอ็มเอ็ม แกรมมี่]]** จำกัด(มหาชน) ก่อตั้งเมื่อวันที่ 1 ตุลาคม พ.ศ. 2558 เพื่อตอบสนองนโยบายที่ทาง **[[จีเอ็มเอ็ม แกรมมี่]]** ประสงค์ให้มีการจัดรูปแบบค่ายเพลงในเครือให้มีความหลากหลายตามสไตล์ดนตรีและกลุ่มคนฟัง โดยคณะกรรมการบริหารได้แต่งตั้ง เหมือนเพชร อำมะระ หรือ โจ โปรดิวเซอร์และนักแต่งเพลงชื่อดัง เป็นผู้ควบคุมการผลิตในตำแหน่ง กรรมการผู้จัดการ

## ผลงาน
#### พ.ศ. 2558
* คู่กรณี - Yes'sir Days
#### พ.ศ. 2559
* เรื่องจริงหรือนิยาย - S.D.F
* คิดไปเอง - NOS
* พูดผ่านกำแพง -  Pun Basher
* ใกล้เกินไป - Yes'sir Days
* มีแต่คำว่ารัก - NOS
* หนังสือที่ไม่เคยอ่าน - รุจ ศุภรุจ
* พูดไม่ได้สักที - Yes'sir Days

## นั่งเล่นหน้าตึก Another Version
**นั่งเล่นหน้าตึก Another Version** เป็นโปรเจกต์ที่นำศิลปินมาขับร้องเพลงในเวอร์ชันอะคูสติก บริเวณด้านหน้าล็อบบี้ตึกแกรมมี่ ซึ่งมีผู้คนสัญจรไปมาทั้งพนักงานและคนทั่วไป โดยทุกคนสามารถมีส่วนร่วมได้โดย อาทิ สามารถเดินเข้ามาถ่ายรูปกับศิลปินขณะกำลังทำการแสดงได้ทันที
## รายการ Never News
**Never News** เป็นรายการอัปเดตข่าวสารของศิลปินและวงการบันเทิง นำรายการโดย **หนึ่ง Never News** และ **อาร์ต [[Yes'sir Days]]** โดยมีแขกรับเชิญทั้งจาก **Nevermind Records** และศิลปินแกรมมี่อื่นๆอีกมากมาย
## แหล่งข้อมูลอื่น
* 
* 
* 

## ดูเพิ่ม
* จีเอ็มเอ็ม แกรมมี่
* รายชื่อกลุ่มบริษัทและธุรกิจในเครือจีเอ็มเอ็ม แกรมมี่

## อ้างอิง

หมวดหมู่:ค่ายเพลงไทย
หมวดหมู่:ค่ายเพลงที่จัดจำหน่ายโดยจีเอ็มเอ็ม มิวสิค
ดอนัลด์ ลัฟ

**ดอนัลด์ อลิสแตร์ ลัฟ** () เกิดเมื่อวันที่ 24 กุมภาพันธ์ ค.ศ. 1994 เป็นนักฟุตบอลอาชีพชาวสกอตแลนด์ ปัจจุบันเล่นให้กับมอร์คัม ในตำแหน่งกองหลัง

เจ้าตัวเกิดที่รอชเดล แต่ถูกเรียกติดทัพบ้านเกิดรุ่นอายุต่ำกว่า 17 ปี นอกจากนี้ก็ยังได้ไปร่วมซ้อมกับทีมชุดยู-19 ที่แคมป์ในเมืองลาร์กส เมื่อเดือนสิงหาคม 2011 ด้วย แข้งดาวรุ่งลงเล่นไปแล้ว 9 เกม โดยเป็นตัวจริง 5 เกม และมีอนาคตที่รออยู่อย่างมากมาย เขามีความเยือกเย็นเพียงพอที่จะจ่ายบอลสวยๆ ให้กับเพื่อนร่วมทีม ในตอนที่เติมเข้าสู่พื้นที่อันตราย ตัวอย่างที่เห็นได้ชัดเจนเลยก็คือเกมเอฟเอ ยูธ คัพ ที่เอาชนะทอร์คีย์ ยูไนเต็ด ไปได้ที่มอสส์ เลน เมื่อเขาใส่พานให้ กิลเลียโน่ ฟาน เฟลเซ่น พังประตู
ด้วยการที่มีคู่แข่งในตำแหน่งเดียวกับเขามากมายในฤดูกาล 2012-2013 จึงน่าสนใจมากที่จะดูว่า พอล แม็คกินเนสส์ จะเลือกใครเป็นตัวหลักในตำแหน่งนี้

ในเกมลีกชุดใหญ่ที่ แมนเชสเตอร์ยูไนเต็ด บุกไปเจอกับ ซันเดอร์แลนด์ วันเสาร์ที่ 13 กุมภาพันธ์ 2559 เขาถูกเปลี่ยนตัวลงในช่วงครึ่งแรก โดย มัตเตโอ ดาร์เมียน แข้งอิตาลี ปะทะกับคู่แข่งเจ้าบ้านอย่างหนัก ทำให้ หลุยส์ ฟาน กัล ต้องส่ง เลิฟ ลงเล่นในเกมนี้ทันที

## อ้างอิง

## แหล่งข้อมูลอื่น
*

หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลซันเดอร์แลนด์
สมาคมโรคมะเร็งแห่งสหรัฐอเมริกา

**สมาคมโรคมะเร็งแห่งสหรัฐอเมริกา** (; อักษรย่อ : ACS) เป็นองค์กรอนามัยระดับประเทศที่ทุ่มเทต่อการกำจัดโรคมะเร็ง โดยได้รับการก่อตั้งขึ้นในปี พ.ศ. 2456 สมาคมนี้ได้รับการแบ่งออกเป็นสิบเอ็ดเขตทางภูมิศาสตร์ โดยมีทั้งแพทย์และอาสาสมัครเชิงปฏิบัติการในกว่า 900 สำนักงานทั่วสหรัฐอเมริกา องค์กรนี้มีสำนักงานหลักตั้งอยู่ที่ศูนย์สมาคมโรคมะเร็งแห่งสหรัฐอเมริกา แอตแลนตา รัฐจอร์เจีย สมาคมโรคมะเร็งแห่งสหรัฐอเมริกายังมีผลงานจัดพิมพ์วารสาร*[[แคนเซอร์ (วารสาร)|แคนเซอร์]]*, *[[ซีเอ (วารสาร)|ซีเอ]]* และ*แคนเซอร์ไซโทพาโทโลจี* 

## อ้างอิง

## แหล่งข้อมูลอื่น
* American Cancer Society Website
** Relay For Life
** Making Strides Against Breast Cancer
** DetermiNation
** Relay Recess
** More Birthdays 
* Guidestar Report on American Cancer Society including financial data
* American Cancer Society YouTube Channel

หมวดหมู่:องค์การมะเร็ง
หมวดหมู่:องค์การที่ก่อตั้งในปี พ.ศ. 2456
คาเธ่ย์ ดรากอน

**คาเธ่ย์ ดรากอน** () หรือชื่อเก่า **ดรากอนแอร์** () เป็นสายการบินภายในภูมิภาคสัญชาติฮ่องกง ซึ่งเป็นบริษัทลูกของสายการบินคาเธ่ย์แปซิฟิค มีฐานการบินและสำนักงานใหญ่อยู่ที่ท่าอากาศยานนานาชาติฮ่องกง ปัจจุบันทำการบินใน 47 เส้นทาง โดยที่เป็นเส้นทางในประเทศจีนจำนวน 22 เส้นทาง ในเดือนตุลาคม ค.ศ. 2020 คาเธ่ย์แปซิฟิคได้ประกาศการผนวกกิจการของคาเธ่ย์ ดรากอนเข้ากับสายการบินแม่ เหตุจากการแพร่ระบาดของโควิด-19

## ประวัติ
[thumb|ดรากอนแอร์ให้บริการ[โบอิง 737  Original|โบอิง 737-200 ในช่วงแรกของสายการบิน]]
คาเธ่ย์ ดรากอนได้ถูกก่อตั้งขึ้นในเดือนพฤษภาคม ค.ศ. 1985 ในชื่อดรากอนแอร์โดย Kuang-Piu Chao ซึ่งเป็นประธานอวุโสของสายการบินก่อนที่จะเลิกกิจการไป สายการบินเริ่มให้บริการในอีก 2 เดือนต่อมา ด้วยเครื่องบินโบอิง 737-200 ให้บริการเที่ยวบินออกจากท่าอากาศยานไขตั๊กหลังจากได้รับใบอนุญาตการเดินอากาศจากรัฐบาลฮ่องกง ดรากอนแอร์เริ่มให้บริการในเส้นทางบินสู่โกตากีนาบาลู, ภูเก็ต และเมืองอื่น ๆ ภายในประเทศจีน

ในเดือนมกราคม ค.ศ. 1990 คาเธ่ย์แปซิฟิค, สไวร์กรุ๊ป และซิติค แปซิฟิคได้เข้าถือหุ้นมากถึงร้อยละ 89 ในสายการบิน เนื่องจากการเปลี่ยนแปลงทางด้านกรรมสิทธิ์ของบริษัท คาเธ่ย์ แปซิฟิคได้โอนย้ายเส้นทางไปยังปักกิ่งและเซี่ยงไฮ้ให้กับดรากอนแอร์ และได้ให้สายการบินเช่าเครื่องบินล็อกฮีด เอล-1011 ต่อมาในปี ค.ศ. 1993 แอร์บัส เอ320 ลำแรกก็ได้เข้ามาประจำการกับสายการบิน และตามมาด้วยแอร์บัส เอ330 ในปี ค.ศ. 1995

ดรากอนแอร์ได้มีการขยับขยายสายการบินครั้งใหญ่ ในปี ค.ศ. 2000 มีการเพิ่มเที่ยวบินขนส่งสินค้าไปยังเซี้ยงไฮ้, ยุโรป และตะวันออกกลางด้วยครื่องบินโบอิง 747-200F และมีการเพิ่มโบอิง 747-300F และเที่ยวบินไปโอซากะในปี ค.ศ. 2001 และเที่ยวบินไปยังเซี่ยเหมินและไทเป ในปี ค.ศ. 2002 นอกจากนี้ยังมีจุดหมายปลายทางอื่น ๆ ทั่วโลกที่ถูกเพิ่มเข้ามาในปี ค.ศ. 2003-2005 ในช่วงนี้กำไรสุทธิของดรากอนแอร์ได้เพิ่มขึ้นอย่างก้าวกระโดด โดยกำไรจากการขนส่งสินค้าคิดเป็น 30% ของกำไรทั้งหมด

ในปี ค.ศ. 2005 ดรากอนแอร์ได้ตกเป็นบริษัทลูกของคาเธ่ย์ แปซิฟิค และได้เปลี่ยนชื่อเป็นคาเธ่ย์ ดรากอนในปี ค.ศ. 2016 ก่อนที่จะถูกผนวกรวมกิจการเข้ากับสายการบินแม่อย่างคาเธ่ย์แปซิฟิคในปี ค.ศ. 2020 หลังจากมีการแพร่ระบาดของโควิด-19

## จุดหมายปลายทาง
ก่อนการเลิกดำเนินงาน คาเธ่ย์ ดรากอนให้บริการเที่ยวบินไปยังุดหมายปลายทาง 47 จุดหมาย โดยใช้ท่าอากาศยานนานาชาติฮ่องกงเป็นท่าหลัก

### ข้อตกลงการบินร่วม
คาเธ่ย์ ดราก้อนได้เคยมีข้อตกลงการบินร่วมกันระหว่างสายการบินดังต่อไปนี้:

* แอร์แคนาดา
* แอร์ไชน่า
* อเมริกันแอร์ไลน์
* บางกอกแอร์เวย์
* คาเธ่ย์แปซิฟิค
* ฟินน์แอร์
* มาเลเซียแอร์ไลน์
* ควอนตัส
* เอสเซเว่นแอ์ไลน์
* เชินเจิ้นแอร์ไลน์

## ฝูงบิน
ก่อนการผนวกกิจการกับคาเธ่ย์แปซิฟิค คาเธ่ย์ ดราก้อนมีเครื่องบินประจำการในฝูงบินดังนี้


ไฟล์:B-HSO@HKG (20180903132506).jpg|แอร์บัส เอ320-200
ไฟล์:B-HTF@HKG (20181101123158).jpg|แอร์บัส เอ321-200
ไฟล์:B-HYB@PEK (20200916170307).jpg|แอร์บัส เอ330-300


### ฝูงบินในอดีต

## อ้างอิง

หมวดหมู่:สายการบินสัญชาติฮ่องกง
หมวดหมู่:วันเวิลด์
หมวดหมู่:สายการบินที่ก่อตั้งในปี พ.ศ. 2528
แคเมอรอน บอร์ธวิก-แจ็กสัน

**แคเมอรอน เจค บอร์ธวิก-แจ็กสัน** (, เกิด 2 กุมภาพันธ์ ค.ศ. 1997) เป็นนักฟุตบอลอาชีพชาวอังกฤษ ในตำแหน่งกองหลัง ปัจจุบันเล่นให้กับชล็อนสก์วรอตสวัฟ

## ฟุตบอลอาชีพ
### ระดับสโมสร
แคเมอรอนเกิดเมื่อวันที่ 2 กุมภาพันธ์ 2540 โดยเป็นเด็กในท้องถิ่นคือเกิดที่เมือง แมนเชสเตอร์ ก้าวเข้าสู่ศูนย์ฝึกเยาวชนของสโมสรเมื่อปี 2546 ขณะอายุได้ 6 ปีและได้เซ็นสัญญาเป็นนักเตะอาชีพกับทางสโมสรเมื่อปี 2556 ขณะอายุได้ 16 ปี 

โดยแคเมอรอนได้ประเดิมสนามให้ทีมสำรองนัดแรกโดยลงมาเป็นตัวสำรองแทน ทอม ลอว์เรนซ์ ในนัดที่ทีมสำรองของทีมปีศาจแดงเปิดบ้านเอาชนะทีมสำรองของ โบลตัน วันเดอเรอร์ส ไปได้ 4-1 เมื่อวันที่ 16 กันยายน 2556 ซึ่งในฤดูกาล 2556-57 เขาได้ลงเล่นไปทั้งสิ้น 22 นัดพร้อมกันนั้นเขายังสามารถคว้าแชมป์ เอฟเอ ยูธ คัพ ได้ถึง 2 สมัยคือในปี 2557 และ 2558

ในฤดูกาล 2558-59 แคเมอรอนได้รับการผลักดันขึ้นสู่ทีมชุดอายุไม่เกิน 21 ปีและได้มีโอกาสลงเล่นให้กับทีมชุดใหญ่ในฐานะตัวสำรองในนัดที่ทีมปีศาจแดงชนะ เวสต์บรอมมิชอัลเบียน 2-0 เมื่อวันที่ 7 พฤศจิกายน 2558 โดยลงมาเล่นแทน มาร์โกส โรโค ในนาทีที่ 76

### ระดับทีมชาติ
แคเมอรอนได้ลงเล่นในนามทีมชาติอังกฤษรุ่นอายุไม่เกิน 19 ปีไป 1 นัดในนัดที่ทีมสิงโตน้อยพบกับทีมชาติ ฮอลแลนด์ รุ่นอายุไม่เกิน 19 ปี เมื่อวันที่ 12 พฤศจิกายน 2558

## อ้างอิง

หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเบอร์ตันอัลเบียน
หมวดหมู่:ผู้เล่นสโมสรฟุตบอลแทรนเมียร์โรเวอส์
หมวดหมู่:นักฟุตบอลจากแมนเชสเตอร์
สมเด็จพระพุทธโฆษาจารย์ (แสง ปญฺญาทีโป)

**สมเด็จพระพุทธโฆษาจารย์** นามเดิม **แสง** ฉายา **ปญฺญาทีโป** เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดราชบุรณราชวรวิหารและเจ้าคณะใหญ่หนเหนือ 

## ประวัติ
สมเด็จพระพุทธโฆษาจารย์ มีนามเดิมว่า **แสง** เกิดเมื่อวันพฤหัสบดีที่ 21 มิถุนายน พ.ศ. 2375 ตรงกับวันแรม 8 ค่ำเดือน 7 ปีมะโรง ต่อมาได้บรรพชาเป็นสามเณรอยู่วัดจักรวรรดิราชาวาสวรมหาวิหาร จนอายุได้ 15 ปีจึงย้ายมาอยู่วัดราชบุรณราชวรวิหาร ศึกษาพระปริยัติธรรมจนอายุได้ 18 ปีจึงเข้าสอบที่วัดพระเชตุพนวิมลมังคลารามราชวรมหาวิหาร ได้เป็นสามเณรเปรียญธรรม 3 ประโยคในครั้งนั้น

ปีชวด พ.ศ. 2395 ได้อุปสมบทในรามัญนิกาย โดยมีพระคุณวงศ์ (จุลนาค) วัดบวรมงคลราชวรวิหาร เป็นพระอุปัชฌาย์ ถึงปีมะเส็ง พ.ศ. 2400 เข้าสอบอีก ณ พระที่นั่งสุทไธสวรรยปราสาท ได้เพิ่มอีก 2 ประโยค เป็นเปรียญธรรม 5 ประโยค ต่อมาปีระกา พ.ศ. 2404 เข้าแปลที่วัดพระศรีรัตนศาสดาราม ได้อีก 2 ประโยค เป็นเปรียญธรรม 7 ประโยค

## ศาสนกิจ
สมเด็จพระพุทธโฆษาจารย์เป็นผู้ปฏิบัติพระวินัยได้บริบูรณ์ ฉลาดในการเทศนา ประพันธ์คาถา โศลก และฉันท์ได้ชำนาญและไพเราะ เป็นที่เคารพนับถือของพุทธศาสนิกชนทั้งหลาย ในด้านการปกครอง ท่านได้รับแต่งตั้งเป็นเจ้าอาวาส เจ้าคณะรอง และเจ้าคณะใหญ่ตามลำดับ นอกจากนี้ยังได้รับแต่งตั้งเป็นแม่กองตรวจชำระพระอภิธรรมปิฎกในการจัดพิมพ์พระไตรปิฎกฉบับ ร.ศ. 112

## สมณศักดิ์
* เป็น*พระปลัด* ฐานานุกรมของพระปิฎกโกศล (อ่วม)
* 13 พฤศจิกายน พ.ศ. 2411 เป็นพระราชาคณะที่ *พระราชมุนี*
* 23/24 พฤศจิกายน พ.ศ. 2420 เป็นพระราชาคณะผู้ใหญ่ที่ *พระโพธิวงศาจารย์ ญาณนายก ตรีปิฎกธรา มหาคณฤศร บวรสังฆาราม คามวาสี*
* พ.ศ. 2428 เป็นพระราชาคณะชั้นธรรมที่ *[[พระธรรมไตรโลกาจารย์|พระธรรมไตรยโลกาจาริย]] ญาณวิสาระทะนายก ตรีปิฎกธรา มหาคณฤศร บวรสังฆารามคามวาสี*
* 20 มีนาคม ร.ศ. 110 เป็นพระราชาคณะเจ้าคณะรองฝ่ายใต้ที่ *[[พระธรรมวโรดม]] บรมญาณอดุล สุนทรนายก ตรีปิฎกคุณาลังการภูสิต ทักษิณทิศคณฤศร บวรสังฆารามคามวาสี*
* 11 พฤศจิกายน ร.ศ. 113 เลื่อนเป็น *พระธรรมวโรดม ที่สมเด็จพระพุทธโฆษาจารย์* และได้รับตาลปัตรแฉกพื้นขาวปักดิ้นเลื่อม
* 20 ธันวาคม ร.ศ. 113 สถาปนาเป็นสมเด็จพระราชาคณะเจ้าคณะใหญ่ผู้ช่วยฝ่ายเหนือที่ *[[สมเด็จพระพุทธโฆษาจารย์]] ญาณอดุลสุนทรนายก ตรีปิฎกวิทยาคุณ วิบุลยคัมภีรญาณสุนทร มหาอุดรคณฤศร บวรสังฆาราม คามวาสีอรัญวาสี*
* 27 กุมภาพันธ์ ร.ศ. 119 สถาปนาเป็นเจ้าคณะใหญ่ฝ่ายเหนือที่ *สมเด็จพระพุทธโฆาจารย์ ญาณอดุลย์สุนทรนายก ตรีปิฎกวิทธยาคุณ วิบุลย์คัมภีรญาณสุนทร มหาอุดรคณฤศร บวรสังฆารามคามวาสี อรัญวาสี*

## มรณภาพ
สมเด็จพระพุทธโฆษาจารย์ อาพาธเป็นลมแน่นหน้าอกตั้งแต่วันที่ 5 ธันวาคม ร.ศ. 122 พระภิกษุในวัดจัดยาถวายแต่อาการไม่ทุเลา ถึงแก่มรณภาพในวันรุ่งขึ้นเวลา 3 โมงเข้าเศษ สิริอายุได้  พระบาทสมเด็จพระจุลจอมเกล้าเจ้าอยู่หัวเสด็จฯ ไปพระราชทานน้ำสรงศพ พระราชทานโกศไม้สิบสอง ชั้นแว่นฟ้า 2 ชั้น มีพระพิธีธรรมสวดพระอภิธรรมวันละ 8 รูป รับพระราชทานฉันเช้าเพลมีกำหนด 3 เดือน 

วันที่ 13 กุมภาพันธ์ ร.ศ. 124 เจ้าพนักงานตั้งกระบวนเคลื่อนศพสมเด็จพระพุทธโฆษาจารย์จากวัดราชบุรณฯ มาบรรจบกับกระบวนเคลื่อนศพพระอุบาฬีคุณูปมาจารย์ (ปาน) จากวัดพระเชตุพนฯ เป็นกระบวนเดียว ปยังเมรุ ณ สุสานวัดเทพศิรินทราวาส เวลาย่ำค่ำวันต่อมาพระบาทสมเด็จพระจุลจอมเกล้าเจ้าอยู่หัวเสด็จฯ มาทอดผ้าบังสุกุลและพระราชทานเพลิงศพ และวันที่ 15 กุมภาพันธ์ เจ้าพนักงานเก็บอัฐิ นำขึ้นเสลี่ยงแล้วอัญเชิญกลับยังพระอารามเดิม

## อ้างอิง
;เชิงอรรถ

;บรรณานุกรม

* 

หมวดหมู่:ภิกษุในสังกัดคณะสงฆ์มหานิกาย
สง
หมวดหมู่:เปรียญธรรม 7 ประโยค
หมวดหมู่:เจ้าคณะใหญ่หนเหนือ
หมวดหมู่:เจ้าอาวาส
การวางแผนครอบครัว

[thumb|[ยาเม็ดคุมกำเนิดทำหน้าที่สำคัฐในการวางแผนครอบครัวมาเป็นเวลาหลายทศวรรษ]]
**การวางแผนครอบครัว** () หมายถึง ปัจจัยที่คู่สมรสอาจพิจารณาในความสัมพันธ์แบบผูกมัดและแต่ละปัจเจกที่เกี่ยวข้องในการตัดสินใจว่าจะมีบุตรหรือไม่ และจะมีเมื่อใด การวางแผนครอบครัวอาจเกี่ยวข้องกับการพิจารณาจำนวนบุตรและอายุที่คู่สมรสปรารถนา ประเด็นเหล่านี้ชัดเจนว่าได้รับอิทธิพลจากปัจจัยภายนอกอย่างสถานการณ์สมรส ฐานะการเงิน ทุพพลภาพใด ๆ ที่อาจกระทบต่อความสามารถในการมีและเลี้ยงดูบุตร เป็นต้น หากอยู่ในวัยเจริญพันธุ์ การวางแผนครอบครัวอาจเกี่ยวข้องกับการใช้การคุมกำเนิดและเทคนิคอื่นเพื่อควบคุมเวลาการเจริญพันธุ์ เทคนิคอื่นที่ใช้ทั่วไปมีเพศศึกษา การป้องกันและจัดการโรคติดต่อทางเพศสัมพันธ์ การให้คำปรึกษาและการจัดการก่อนการเริ่มตั้งครรภ์ และการจัดการความเป็นหมัน

## แหล่งข้อมูลอื่น

*  
* The Environmental Politics of Population and Overpopulation A University of California, Berkeley summary of historical, contemporary and environmental concerns involving women's health, population, and family planning
* A World too Full of People by Mary Fitzgerald, *[[NewStatesman]]*, August 30, 2010
* Reproline-Family Planning  JHPIEGO affiliate of Johns Hopkins University
แฮงก์ พิม

ดร.**เฮนรี "แฮงก์" พิม** () ปรากฏตัวครั้งแรกในTales to Astonish เล่มที่ 27 แฮงก์ พิม ปรากฏตัวครั้งแรกไม่ใช่ในฐานะซูเปอร์ฮีโรแต่เป็นตัวละครในการ์ตูนไซไฟที่ชื่อว่า The Man in Ant Hill โดยนอกจากจะเป็นแอนต์-แมนเขายังเป็นไจอันต์-แมน, โกไลอัท และวอสป์ซึ่งได้เปลี่ยนเป็นชุดนี้เพื่อให้เกียรติภรรยาเขาอีกด้วย

## บทบาท
### ค้นพบอนุภาค
แฮงก์เป็นนักวิทยาศาสตร์ที่ค้นพบอนุภาคพิมซึ่งสามารถย่อ-ขยายสิ่งของต่าง ๆ ได้ เขาได้นำอนุภาคนี้ไปใช้ทดลองกับสิ่งของต่าง ๆ จนทำให้ติดอยู่ในรังของมด แต่ก็สามารถออกมาจากรังมดได้ เขาได้สร้างชุดและหมวกสื่อสารกับมดไว้ใช้ปราบปรามพวกคนเลวที่ต้องการจะนำชุดของเขามาใช้ ต่อมาเขาได้พบกับแจนิต แวน ไดน์ ลูกสาวของนักวิทยาศาสตร์ที่เป็นเพื่อนของเขา ซึ่งทำให้เขานึกถึงภรรยาเก่าที่เสียชีวิตไป เขาจึงสร้างชุดที่ใช้อนุภาคพิมให้กับหล่อน เมื่อพ่อของแจนิตเสียชีวิต แจนิตและแฮงก์ได้แต่งงานกันและเป็นซูเปอร์ฮีโรสองสามีภรรยาในเวลาต่อมา

### [[อเวนเจอร์ส (หนังสือการ์ตูน)|อเวนเจอร์ส]]
ในอเวนเจอร์สเล่มที่ 1 เมื่อริก โจนส์ได้ส่งวิทยุขอความช่วยเหลือเรื่องฮัลค์ถูกโลกิไปให้แฟนแทสติกโฟร์ แต่คลื่นได้ถูกส่งไปถึงตัวเขา ภรรยาของเขาและโทนี่ สตาร์ค จึงไปช่วยเหลือริกแทนแฟนแทสติกโฟร์ที่ติดธุระ และได้ร่วมมือกับธอร์จัดการกับโลกิ หลังจากที่ฮัลค์ลาออกจากทีมในเล่มที่ 2 เล่มที่3แฮงก์เปลี่ยนชุดและชื่อเป็น **ไจอันต์-แมน** มนุษย์ยักษ์เพื่อจัดการกับนามอร์และฮัลค์ที่กลับมาแก้แค้นในภายหลัง หลังจากที่กัปตันอเมริกาเข้ามาเป็นสมาชิกของทีม แฮงก์และเพื่อนๆที่ร่วมก่อตั้งได้ลาออกจากทีมกันทั้งหมดคอยให้แคปรวบรวมทีมของตัวเองขึ้นมา บางทีแฮงก์ก็อาจจะมาเข้าร่วมทีมบ้างเป็นครั้งคราว เดี๋ยวเข้า-เดี๋ยวออก

## ผลงาน
* เป็นผู้คิดค้นอนุภาคพิมที่สามรถย่อ-ขยายวัตถุหรือสิ่งต่าง ๆ ได้
* เป็นผู้สร้างหุ่นยนตร์อัจฉริยะที่ชื่อว่าอัลตรอน

## การปรากฏตัวในสื่ออื่น ๆ
### แอนิเมชัน
right|thumb|130px|ภาพแอนต์-แมนในภาพยนตร์แอนิเมชันเรื่อง ''ดิ อเวนเจอร์ส ศึกฮีโร่ประจัญบาน''
**[[เดอะมาร์เวลซูเปอร์ฮีโรส์]]* - แฮงก์เคยปรากฏตัวพร้อมกับแจนิตรายการโทรทัศน์แอนิเมชัน ค.ศ. 1966 ในฐานะแอนต์-แมนกับวอสป์ ในตอนที่กัปตันอเมริกาฟื้นคืนชีพจากน้ำแข็ง
**ดิ อเวนเจอร์ส ศึกฮีโร่ประจัญบาน* - แฮงก์กับแจนิตเป็นตัวละครหลักของเรื่องและปรากฏตัวด้วยกันครั้งแรกในตอนที่5ของเรื่อง

### ภาพยนตร์
[right|thumb|200px|'''[ไมเคิล ดักลาส''' รับบทเป็นแฮงก์ พิมในภาพยนตร์เรื่องมนุษย์มดมหากาฬ]]
แฮงก์ในภาพยนตร์จะต่างจากหนังสือการ์ตูนตรงที่แฮงก์ไม่ได้เป็นผู้สร้างอัลตรอน และเคยเป็นอดีตสมาชิกของอเวนเจอร์สของหน่วยชีลด์ และมีลูกสาวกับแจนิตชื่อว่าโฮป แวน ไดน์ เขาต้องการที่จะให้สกอตต์ แลงเป็นแอนต์-แมนต่อจากเขาเพื่อหยุดยั้งแผนการชั่วร้ายของแดร์เรน ครอสส์ ลูกศิษย์ของเขาที่นำอนุภาคของเขาไปใช้สร้างชุดเยลโลว์แจ็กเกต

## แหล่งข้อมูลอื่น
*http://cartoon.mthai.com/character/28924.html 
*https://www.youtube.com/watch?v=Yae2QWBVhss
* Ant-Man at the Superhero Database
* 
* Ant-Manat Don Markstein's Toonopedia.  from the original on April 4, 2012.

หมวดหมู่:แอนต์-แมน
หมวดหมู่:ตัวละครที่เป็นนักวิทยาศาสตร์
หมวดหมู่:ตัวละครที่เป็นนักกีฏวิทยา
หมวดหมู่:ตัวละครที่เป็นนักเคมี
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ตัวละครมาร์เวลคอมิกส์
หมวดหมู่:ตัวละครในอเวนเจอร์ส (หนังสือการ์ตูน)
หมวดหมู่:ตัวละครในบันเทิงคดีที่เป็นโรคอารมณ์สองขั้ว
หมวดหมู่:ตัวละครในบันเทิงคดีที่เป็นโรคหลายบุคลิก
หมวดหมู่:ตัวละครในบันเทิงคดีที่สามารถเปลี่ยนแปลงขนาด
ซีอีวีแชมเปียนส์ลีก ฤดูกาล 2001–02

**ซีอีวีแชมเปียนส์ลีก ฤดูกาล 2001–02** () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 43 ของการแข่งขัน

## ทีมที่เข้าร่วม

## รอบแบ่งกลุ่ม
### กลุ่ม A

|}

### กลุ่ม B

|}

### กลุ่ม C

|}

### กลุ่ม D

|}

## รอบเพลย์ออฟ

## รอบ 4 ทีมสุดท้าย

## แหล่งข้อมูลอื่น
*Official website 

หมวดหมู่:วอลเลย์บอลในปี พ.ศ. 2545
2001–02
สมิธสัน เทนแนนต์

**สมิธสัน เทนแนนต์** (; 30 พฤศจิกายน ค.ศ. 1761 – 22 กุมภาพันธ์ ค.ศ. 1815) เป็นนักเคมีชาวอังกฤษ เกิดที่เมืองเซลบี เป็นบุตรของแคลเวิร์ต เทนแนนต์และแมรี ดอนต์ เทนแนนต์เรียนที่โรงเรียนเบฟเวอร์ลีย์แกรมมาร์และเรียนวิชาแพทย์ที่มหาวิทยาลัยเอดินบะระ ก่อนจะย้ายไปเรียนที่มหาวิทยาลัยเคมบริดจ์

เทนแนนต์ค้นพบว่าเพชรและแกรไฟต์ประกอบขึ้นจากคาร์บอนเหมือนกัน ในด้านการเกษตร เทนแนนต์แนะนำให้ใช้แคลเซียมคาร์บอเนตในการปัญหาดินเปรี้ยว ในปี ค.ศ. 1801 เทนแนนต์ร่วมมือกับวิลเลียม ไฮด์ วอลลัสตันในการทดลองสกัดสินแร่ของแพลทินัม จนค้นพบธาตุอิริเดียมและออสเมียมในปี ค.ศ. 1803 ต่อมาในปี ค.ศ. 1813 เทนแนนต์ดำรงตำแหน่งศาสตราจารย์ด้านเคมีที่มหาวิทยาลัยเคมบริดจ์ แต่สองปีต่อมา เทนแนนต์ประสบอุบัติเหตุเสียชีวิตใกล้เมืองบูลอน-ซู-แมร์ในฝรั่งเศส ต่อมาชื่อของเทนแนนต์ได้รับการนำไปตั้งเป็นชื่อแร่เทนแนนไทต์

## อ้างอิง

## แหล่งข้อมูลอื่น
* Smithson Tennant FRS 1761 – 1815 : Discoverer of Elements
* The Early Life of Smithson Tennant FRS - Johnson Matthey Technology Review 

หมวดหมู่:นักเคมีชาวอังกฤษ
หมวดหมู่:ภาคีสมาชิกราชสมาคมแห่งลอนดอน
หมวดหมู่:เสียชีวิตจากอุบัติเหตุทางถนน
หมวดหมู่:บุคคลจากเทศมณฑลนอร์ทยอร์กเชอร์
หมวดหมู่:บุคคลจากมหาวิทยาลัยเอดินบะระ
หมวดหมู่:บุคคลจากมหาวิทยาลัยเคมบริดจ์
เส้นเมริเดียนที่ 68

**เส้นเมริเดียนที่ 68** อาจหมายถึง:

* เส้นเมริเดียนที่ 68 องศาตะวันตก คือ เส้นลองจิจูดที่ลากจากตะวันตกของเส้นเมริเดียนกรีนิช
* เส้นเมริเดียนที่ 68 องศาตะวันออก คือ เส้นลองจิจูดที่ลากจากตะวันออกของเส้นเมริเดียนกรีนิช
เอแคเทอรีนา แวนดารีวา

**เอแคเทอรีนา แวนดารีวา** (; ) เกิดวันที่ 20 มกราคม ค.ศ. 1991 เป็นนักมวยไทยหญิงชาวเบลารุส ซึ่งครองแชมป์โลกและทวีปยุโรปหลายสมัย โดยเป็นผู้ชนะทั้งในระดับสมัครเล่นและระดับอาชีพ

ค.ศ. 2016 เธอได้เดินทางมายังค่ายมวยของบัวขาว บัญชาเมฆ เพื่อเก็บตัวก่อนเข้าร่วมการแข่งขันที่เมืองพัทยา จังหวัดชลบุรี

## อ้างอิง

## แหล่งข้อมูลอื่น

* 
* Екатерина Вандарьева  на сайте клуба «Кик файтер»
* 天が二物を与えたファッションモデル兼美貌のムエタイ・チャンピオン「カテリーナ・ヴァンダリーヴァ (Ekaterina Vandaryeva) 」 - DNA 

หมวดหมู่:นักมวยไทยชาวเบลารุส
หมวดหมู่:นักมวยไทยหญิง
หมวดหมู่:แชมป์โลกมวยไทย
ท่าอากาศยานลาซ่าก้งก๋า

**ท่าอากาศยานลาซ่าก้งก๋า** () หรือ **ท่าอากาศยานลาซาคงการ์** () เป็นท่าอากาศยานของนครลาซา เมืองหลวงของเขตปกครองตนเองทิเบต โดยตั้งอยู่ห่างจากตัวเมืองไปทางตะวันตกเฉียงใต้ราว 62 กิโลเมตร ตัวสนามบินตั้งอยู่ที่ระดับความสูง 3,570 เมตรเหนือระดับน้ำทะเล ทำให้ท่าอากาศยานแห่งนี้เป็นท่าอากาศยานที่อยู่สูงเป็นอันดับ 12 ของโลก

## สายการบินและเส้นทาง

## อ้างอิง

ลาซ่าก้งก๋า
หมวดหมู่:สิ่งก่อสร้างในทิเบต
สุริยุปราคาบนดาวอังคาร

ดวงจันทร์บริวารของดาวอังคาร คือ โฟบอสและดีมอส มีขนาดเล็กกว่าดวงจันทร์ ทำให้ขนาดของสุริยคราสบนดาวเคราะห์ลดลง

## อุปราคาที่เกิดจากโฟบอส

เนื่องจากขนาดที่เล็กของโฟบอส (ประมาณ 20 × 25 กิโลเมตร หรือ 12 × 16 ไมล์) และการโคจรที่เร็วมากของมัน ผู้สังเกตการณ์อยู่บนพื้นผิวของดาวอังคารจะไม่สามารถมองเห็นสุริยุปราคาได้นานเกินสามสิบวินาที โฟบอสใช้เวลา 7 ชั่วโมง 39 นาทีในการโคจรรอบดาวอังคาร ขณะที่หนึ่งวันบนดาวอังคารมีความยาว 24 ชั่วโมง 37 นาที หมายความว่าโฟบอสสามารถทำให้เกิดอุปราคาได้สองครั้งต่อวันดาวอังคาร โดยเป็นสุริยุปราคาชนิดวงแหวน เพราะว่าโฟบอสมีขนาดใหญ่ไม่เพียงพอหรือเกือบพอที่จะสร้างสุริยุปราคาชนิดเต็มดวงบนดาวอังคาร

## อุปราคาที่เกิดจากดีมอส

ดวงจันทร์ดีมอสมีขนาดเล็ก (ประมาณ 15 × 10 กิโลเมตร หรือ 9.3 × 6.2 ไมล์) และอยู่ห่างจากดาวอังคารเกินกว่าที่จะทำให้เกิดอุปราคาขึ้น อย่างมากที่สุด ผู้สังเกตการณ์บนดาวอังคารจะเห็นวัตถุขนาดเล็กผ่านหน้าดวงอาทิตย์ไปเท่านั้น

## มองจากโลก
ดวงจันทร์ทั้งสองดวงมีขนาดเล็กเกินกว่าที่เงาที่ทอดลงบนดาวอังคารจะสามารถมองเห็นจากโลกได้ อย่างไรก็ตาม เงาของดวงจันทร์โฟบอสก็เคยปรากฏในภาพที่ส่งมายังโลก

## อ้างอิง

หมวดหมู่:สุริยุปราคาตามดาวเคราะห์
หมวดหมู่:ดาวอังคาร
สุริยุปราคาบนดวงจันทร์

ในทางดาราศาสตร์ สุริยุปราคาบนดวงจันทร์ เกิดขึ้นเมื่อดาวเคราะห์แม่ (โลก) ผ่านหน้าดวงอาทิตย์และบดบังแสง โดยเมื่อสังเกตจากโลกจะเห็นเป็นจันทรุปราคา

## อ้างอิง

## แหล่งข้อมูลอื่น
* คางุยะ (เซลีนี) ประสบความสำเร็จในการจับภาพของโลกขณะเกิดจันทรุปราคาเงามัวในแบบ HDTV  เซลีนี

หมวดหมู่:สุริยุปราคา
หมวดหมู่:ดวงจันทร์
รายการสุริยุปราคาในสมัยโบราณ

นี่คือรายชื่อสุริยุปราคาที่คัดเลือกมาในสมัยโบราณ

## สุริยุปราคาเต็มดวงนานที่สุด

## สุริยุปราคาวงแหวนนานที่สุด

## อ้างอิง

หมวดหมู่:สุริยุปราคา
หมวดหมู่:สุริยุปราคาตามเวลา
รถไฟใต้ดินโทเอ

**รถไฟใต้ดินโทเอ** () เป็นหนึ่งในสองระบบขนส่งมวลชนเร็วในกรุงโตเกียว (อีกระบบคือโตเกียวเมโทร) ซึ่งแต่เดิม โครงการก่อสร้างรถไฟฟ้าทุกสายในโตเกียว (สาย 1-13) จะถูกก่อสร้างโดยการรถไฟฟ้าขนส่งมวลชนนครหลวง (ปัจจุบันถูกแปรรูปเป็นบริษัทโตเกียวเมโทร) แต่แล้วในปี 1957 คณะกรรมการภาครัฐมีมติให้โอนโครงการรถไฟฟ้าสาย 1 ให้แก่องค์การปกครองกรุงโตเกียว ตามมาด้วยสาย 6, 10, 12

หลังจากองค์การปกครองกรุงโตเกียวได้รับโอนโครงการรถไฟฟ้าก็มอบหมายให้สำนักการขนส่งกรุงโตเกียวเป็นผู้ก่อสร้างและดำเนินกิจการรถไฟใต้ดินโทเอ ซึ่งนับแต่เปิดให้บริการก็มีผลดำเนินงานขาดทุนมาตลอด เนื่องจากค่าก่อสร้างที่สูงมากโดยเฉพาะสายโอเอโดะ แต่เริ่มมีผลกำไรสุทธิครั้งแรกที่ 3.13 พันล้านเยนในปีงบประมาณ 2006 

## เส้นทาง
รถไฟใต้ดินโทเอ ประกอบด้วย 4 เส้นทางที่เปิดให้บริการ 

## อ้างอิง

หมวดหมู่:รถไฟใต้ดินโทเอ
หมวดหมู่:บทความที่มีข้อความภาษาญี่ปุ่น
โกลด ฟร็องซัว ฌอฟรัว

**โกลด ฟร็องซัว ฌอฟรัว** (; ค.ศ. 1729 – 18 มิถุนายน ค.ศ. 1753) เป็นนักเคมีชาวฝรั่งเศส เป็นผู้ค้นพบธาตุบิสมัท แต่เดิมแร่ที่มีบิสมัทมักถูกจำแนกเป็นสินแร่ตะกั่วและดีบุก ฌอฟรัวตีพิมพ์ผลงานการค้นพบใน  ปี ค.ศ. 1753

ฌอฟรัวเป็นหัวหน้าเภสัชกรของร้านขายยาในปี ค.ศ. 1748 ต่อมาในปี ค.ศ. 1752 ฌอฟรัวเข้าเป็นภาคีสมาชิกบัณฑิตยสถานวิทยาศาสตร์ฝรั่งเศสในฐานะนักเคมีพิเศษ ฌอฟรัวเสียชีวิตในปีต่อมา ขณะอายุได้ 23–24 ปี

บางครั้งฌอฟรัวถูกเรียกว่า **โกลด ฌอฟรัว ผู้ลูก** (Claude Geoffroy the Younger) เพื่อไม่ให้สับสนกับโกลด โฌแซ็ฟ ฌอฟรัว (Claude Joseph Geoffroy) บิดาของเขา

## อ้างอิง

หมวดหมู่:นักเคมีชาวฝรั่งเศส
รถไฟใต้ดินโทเอสายชินจูกุ

**รถไฟใต้ดินโทเอสายชินจูกุ** () เป็นขนส่งมวลชนเร็วในกรุงโตเกียวและจังหวัดชิบะ ดำเนินงานโดยสำนักขนส่งมหานครโตเกียว รถไฟใต้ดินสายนี้เชื่อมระหว่างสถานีโมโตยาวาตะในจังหวัดชิบะกับสถานีชินจูกุในโตเกียว

## สถานี
* รถขบวนเอ็กซเพรส (ด่วน) จะจอดสถานีที่มีเครื่องหมาย ● 
* รถธรรมดาจะจอดทุกสถานี

## อ้างอิง

หมวดหมู่:รถไฟใต้ดินโทเอ
หมวดหมู่:เส้นทางรถไฟที่เปิดทำการในปี พ.ศ. 2521
หมวดหมู่:การขนส่งระบบรางในโตเกียว
หมวดหมู่:การขนส่งระบบรางในจังหวัดชิบะ
อะนิเพล็กซ์

**บริษัท อะนิเพล็กซ์ จำกัด** () เป็นบริษัทบันเทิงญี่ปุ่น สังกัด '''โซนี่กรุ๊ปคอร์ปอเรชัน''' ก่อตั้งขึ้นในเดือนกันยายน พ.ศ. 2538 โดย โซนี่มิวสิกเอ็นเตอร์เทนเมนต์ (ญี่ปุ่น) บริษัทมุ่งเน้นในการวางแผน ผลิต และจัดจำหน่ายซีรีส์อนิเมะ ทั้งของตัวเองและซีรีส์ที่ดัดแปลงจากทรัพย์สินทางปัญญาที่ได้รับอนุญาต นอกจากนี้ยังมีส่วนร่วมในโครงการสื่อมัลติมีเดียที่เกี่ยวข้อง โดยการร่วมทุนระหว่าง โซนี่อินเตอร์แอ็กทีฟเอนเตอร์เทนเมนต์ กับ โซนี่มิวสิกเอ็นเตอร์เทนเมนต์ (ญี่ปุ่น) จากนั้นในปี 2545 จึงเปลี่ยนชื่อไปเป็น โซนี่มิวสิกเอ็นเตอร์เทนเมนต์วิชวลเวิร์ก ก่อนที่ต่อมา โซนี่มิวสิกเอ็นเตอร์เทนเมนต์ (ญี่ปุ่น'')'' ได้เข้ามาถือหุ้นทั้งหมดและตั้งสถานะเป็นบริษัทลูก และในปี 2546 ก็เปลี่ยนชื่อเป็น **"อะนิเพล็กซ์"** นอกจากสตูดิโอของตัวเองแล้ว อะนิเพล็กซ์ยังได้ตั้งสตูดิโอการผลิตอีกแห่งขึ้นในปี 2548 ที่ชื่อว่า เอ-1 พิกเจอส์ 

การดำเนินงานของ อะนิเพล็กซ์ รวมถึงการพัฒนาและจัดจำหน่ายภาพยนตร์, วิดีโอเกม และสินค้าพรีเมียมที่เกี่ยวข้องกับแฟรนไชส์มีเดียของบริษัท พวกเขายังออกสื่อโฮมมีเดีย, ผลิตเพลงประกอบ, และจัดกิจกรรมต่างๆ เช่น มิวสิคัล, การแสดงบนเวที, และการโปรโมทสด บริษัทยังจัดการลิขสิทธิ์และข้อตกลงการอนุญาตให้ใช้สิทธิ์อีกด้วย ผ่าน **อะนิเพล็กซ์ออนไลน์** แพลตฟอร์มอีคอมเมิร์ซของบริษัท ขายสินค้าโดยตรงให้กับผู้บริโภค

อะนิเพล็กซ์ ดำเนินงานทั่วโลก แต่มีสำนักงานภูมิภาคสองแห่ง: อะนิเพล็กซ์อเมริกา ตั้งอยู่ที่ แซนตามอนิกา ,รัฐแคลิฟอร์เนีย , US และ อะนิเพล็กซ์จีน ตั้งอยู่ที่ เซี่ยงไฮ้ บริษัทร่วมเป็นเจ้าของ บริษัท ครันชี่โรล จํากัด ร่วมกับบริษัทในเครือ โซนี่พิคเจอร์ส ซึ่งให้บริการสตรีมมิ่งอนิเมะแบบ ตรงถึงผู้บริโภค (DTC) โดยมีผู้ใช้ที่ลงทะเบียนกว่า 120 ล้านคน ณ ปี พ.ศ. 2565

ที่ผ่านมาได้ผลิตผลงานที่มีชื่อเสียงออกมาหลายเรื่อง อาทิ *[[แขนกล คนแปรธาตุ]]*, *[[แองเจิลบีทส์! แผนพิชิตนางฟ้า]]* เป็นต้น นอกจากนี้อะนิเพล็กซ์ยังเป็นผู้ผลิตเพลงประกอบวิดีโอเกมให้แก่โซนี่คอมพิวเตอร์เอ็นเตอร์เทนเมนต์

## ประวัติ
ก่อตั้งขึ้นในเดือนกันยายน พ.ศ. 2538 เป็นบริษัทย่อยของ โซนี่พิคเจอร์สเอ็นเตอร์เทนเมนต์ (ญี่ปุ่น) ภายใต้ชื่อ SPE Music Publishing บริษัทได้รับการลงทุนจาก โซนี่มิวสิกเอ็นเตอร์เทนเมนต์ (ญี่ปุ่น) ในเดือนมกราคม พ.ศ. 2540 และเปลี่ยนชื่อเป็น SPE Visual Works หลังจากที่กลายเป็นบริษัทร่วมทุนระหว่าง SPEJ และ SMEJ บริษัทได้สืบทอดการผลิตวิดีโอของ โซนี่มิวสิคกรุ๊ป ยกเว้นมิวสิควิดีโอของศิลปินจาก SMEJ ในเดือนมกราคม พ.ศ. 2541

## Aniplex Online Fest
อะนิเพล็กซ์ จัดงาน Aniplex Online Fest ครั้งแรกในวันที่ 4–5 กรกฎาคม พ.ศ. 2563 เพื่อเฉลิมฉลองโครงการอนิเมะของบริษัท, การพูดคุยกับทีมงานและนักแสดง, รวมถึงการแสดงดนตรี ซัลลี อามากิ จาก 22/7 (Nanabun no Nijūni) ทำหน้าที่เป็นพิธีกรในเวอร์ชันภาษาอังกฤษ ซึ่งสตรีมสดทั่วโลกบน ยูทูบ และยังมีพอดแคสต์ภาษาจีนที่สามารถรับชมได้บน **[[บิลิบิลิ]]**

## อ้างอิง

## แหล่งข้อมูลอื่น
*Aniplex official website 
*Aniplex Corporate Profile - English - Official Website
*Aniplex of America Official Website


หมวดหมู่:บริษัทอนิเมะ
หมวดหมู่:สตูดิโอแอนิเมชันในโตเกียว
หมวดหมู่:บริษัทวิดีโอเกม
หมวดหมู่:บริษัทที่ก่อตั้งในปี พ.ศ. 2538
หมวดหมู่:สาขาของโซนี่
หมวดหมู่:บริษัทวิดีโอเกมของญี่ปุ่น
บีดีเอสเอ็ม

**บีดีเอสเอ็ม** () เป็นความหลากหลายของกิจกรรมทางเพศหรือสวมบทบาทที่เกี่ยวกับผู้ถูกพันธนาการ (Bondage) ผู้ลงทัณฑ์ (discipline) ผู้มีอำนาจและผู้ยอมจำนน (dominance and submission) ความสุขจากการกระทำแก่ผู้อื่นและความสุขจากการถูกกระทำจนตัวเองเจ็บปวด (sadomasochism) และเปลี่ยนตัวกันระหว่างบุคคลอื่นที่เกี่ยงข้อง ด้วยการปฏิบัติที่หลากหลาย บางคนอาจมีส่วนร่วมด้วยโดยบุคคลที่ไม่คิดว่า ตัวเองเป็นผู้กระทำบีดีเอสเอ็ม การรวมตัวกันในชุมชนบีดีเอ็สเอ็มหรือวัฒนธรรมย่อยมักขึ้นอยู่กับการบ่งบอกตัวตนเอง(self-identification) และแชร์ประสบการณ์ร่วมกัน

คำว่า บีดีเอสเอ็ม มีการบันทึกเป็นครั้งแรกในการโพสต์เว็บไซต์ที่ชื่อว่า ยูสเน็ต(Usenet) ตั้งแต่ปี ค.ศ. 1991 และถูกตีความหมายว่าเป็นการรวมตัวกันของคำย่อว่า B/D(Bondage และ dominance), D/s (Dominance และ submission), และ S/M (Sadism และ Masochism) ปัจจุบัน บีดีเอสเอ็มเป็นกลุ่มคำที่รวมตัวกันที่คลอบคลุมถึงกิจกรรมที่หลากหลายรูปแบบของความสัมพันธ์ระหว่างบุคคลและวัฒนธรรมย่อยที่แตกต่างกัน ชุมชนบีดีเอ็สเอ็มมักจะยินดีต้อนรับทุกคนที่มีแนวคิดที่ไม่ใช่บรรทัดฐานที่ระบุตัวตนกับชุมชน สิ่งเหล่านี้อาจหมายถึงการแต่งเป็นหญิง (Cross-dressing) ผู้ที่ชื่นชอบการดัดแปลงเปลี่ยนร่างกาย (Body modification) การเล่นบทบาทเป็นสัตว์ (animal roleplayers) ความปรารถนาทางเพศกับวัตถุที่ทำมาจากยาง (rubber fetishists) และอื่นๆ

กิจกรรมและความสัมพันธ์ภายในบริบทบีดีเอสเอ็มมักจะถูกกำหนดโดยผู้เข้าร่วมที่จะทำให้ดูสมบูรณ์แบบแต่บทบาทไม่เท่าเทียมกัน ดังนั้น แนวคิดของการยินยอมอย่างเห็นพ้องต้องกันของผู้ร่วมมือทั้งสองฝ่ายเป็นสิ่งสำคัญ คำว่า "ผู้ยอมจำนน" และ "ผู้มีอำนาจ" มักจะถูกใช้เพื่อแบ่งแยกบทบาทเหล่านี้: ผู้ร่วมมือฝ่ายผู้มีอำนาจ("ดอม") ต้องใช้จิตวิทยาในการควบคุมเหนือฝ่ายผู้ยอมจำนน("ซับ") คำว่า "ฝ่ายบน" และ "ฝ่ายล่าง" ยังถูกใช้: ฝ่ายบนเป็นผู้กระตุ้นของการกระทำนั้น ในขณะที่ฝ่ายล่างเป็นผู้รับการกระทำ คำศัพท์ทั้งสองชุดนั้นมีความแตกต่างกันโดยละเอียด: ยกตัวอย่างเช่น บางคนอาจเลือกที่จะเล่นบทบาทเป็นฝ่ายบนกระทำกับผู้อื่น ด้วยการหวดเฆี่ยนตีอย่างเมามันส์เพียงอย่างเดียว โดยไม่สนใจถึงการครอบงำทางจิตใจของผู้มีอำนาจโดยพวกเขาเอง หรือผู้ยอมจำนนอาจถูกสั่งให้ทำการนวดกับผู้ร่วมมือฝ่ายผู้มีอำนาจของพวกเขาเอง แม้ว่าฝ่ายล่างจะแสดงบทบาทและฝ่ายบนจะผู้รับการกระทำ พวกเขาไม่จำเป็นต้องเปลี่ยนบทบาทเลย 

คำย่อว่า "ซับ" และ "ดอม" มักใช้แทนด้วยคำว่า "submissive"และ "dominant" บางครั้งคำที่ใช้โดยเฉพาะเจาะจงเกี่ยวกับเพศหญิง เช่น "นายหญิง" (mistress) "domme" หรือ "dominatrix" ถูกใช้เพื่ออธิบายถึงผู้หญิงที่เป็นฝ่ายผู้มีอำนาจ แทนที่เพศชายด้วยคำที่เป็นกลางคือ "ดอม" บุคคลที่สามารถเปลี่ยนบทบาทระหว่างฝ่ายบน/ผู้มีอำนาจ และฝ่ายฝ่าย/ผู้ยอมจำนน ไม่ว่าจะจากความสัมพันธ์ต่อความสัมพันธ์หรือภายในความสัมพันธ์ที่ถูกกำหนด-จะถูกเรียกว่า สวิตซ์ ความหมายที่ชัดเจนของบทบาทและการระบุตนเองเป็นเรืองทั่วไปของโต้วาทีภายในชุมชน

## อ้างอิง

## ดูเพิ่ม
*หญิงนำ

หมวดหมู่:รสนิยมทางเพศ
หมวดหมู่:การควบคุม (สังคมและการเมือง)
ทาเกิสเชา24

**ทาเกิสเชา24** เป็นสถานีโทรทัศน์ดิจิทัลของประเทศเยอรมนี กระจายเสียงโดยการแพร่ภาพกระจายเสียงสาธารณะในภูมิภาคเยอรมนี (ARD) และประสานงานโดยฐานกระจายเสียงเออาร์ดีส่วนภูมิภาคฮัมบวร์ค (NDR) ออกอากาศครั้งแรกเมื่อวัน

ที่ 30 สิงหาคม ค.ศ. 1997 ในชื่อ "อินสเอ็กตรา" ก่อนที่จะเปลี่ยนชื่อเป็นปัจจุบันในวันที่ 1 พฤษภาคม ค.ศ. 2012

ทาเกิสเชา24 นำเสนอข่าวและเหตุการณ์ปัจจุบัน นอกจากนั้นแล้วยังนำเสนอรายการเกี่ยวกับวัฒนธรรม กีฬา และวิทยาศาสตร์ ออกอากาศในระบบจานดาวเทียม , โทรทัศน์ผ่านสายเคเบิล และโทรทัศน์ภาคพื้นดิน

ทาเกิสเชา24 ได้ออกอากาศในระบบโทรทัศน์ความละเอียดสูง เมื่อวันที่ 5 ธันวาคม ค.ศ. 2013

## ประวัติ
ทาเกิสเชา24 ออกอากาศเมื่อวันที่ 30 สิงหาคม ค.ศ. 1997 ภายใต้ชื่อ **อินสเอ็กตรา**  ในปี 2006 ถึง 2009 ได้ประสบผลสำเร็จในการเปลี่ยนเครือข่ายข่าว เป็นรายการข่าวออกอากาศสด ในชื่อ **อินสเอ็กครา อักทูเอล** โดยออกอากาศทุกวันจันทร์ถึงวันศุกร์ เวลา 14:00, 15:00, 16:00, 17:00 และ 18:00 โดยออกอากาศช่วงละ 30 นาที ตั้งแต่ปี 2008 ได้ออกอากาศรายการแบบไม่หยุด ตั้งแต่เวลา 09:00 ถึง 19:00 และในเดือนมิถุนายน 2009 ขยายเวลาเป็น 20:00 

นอกจากนั้น ในเดือนสิงหาคม 2010 ได้ขยายเวลาออกอากาศเป็นออกอากาศทุกวันรวมทั้งวันหยุดนักขัตฤกษ์ ตั้งแต่เวลา 12:00 ถึง 18:00 และในวันที่ 1 พฤษภาคม ค.ศ. 2012 ได้เปลี่ยนชื่อเป็น **ทาเกสเซา24**

## แหล่งข้อมูลอื่น
* เว็บไซต์อย่างเป็นทางการของ ทาเกิสเชา24

## อ้างอิง

หมวดหมู่:สถานีโทรทัศน์ในประเทศเยอรมนี
เควิน สจวร์ต

**เควิน ลินฟอร์ด สจวร์ต** (, เกิด 7 กันยายน พ.ศ. 2536) เป็นนักฟุตบอลชาวอังกฤษ ปัจจุบันในตำแหน่งกองกลางตัวรับให้กับสโมสรฟุตบอลฮัลล์ซิตี

## ฟุตบอลอาชีพ
### ทอตนัมฮอตสเปอร์

### ลิเวอร์พูล
ในวันที่ 8 มกราคม ค.ศ. 2016 เอฟเอคัพ รอบสาม สจวร์ตลงเล่นให้กับ ลิเวอร์พูล ทีมชุดใหญ่เป็นนัดแรกโดยลงสนามเป็นตัวจริง ในนัดที่ ลิเวอร์พูล เสมอกับ เอ็กซิเตอร์ซิตี ที่เซนต์เจมส์พาร์ก 2-2 ต่อมา ในวันที่ 20 มกราคม ค.ศ. 2016 เอฟเอคัพ รอบสาม นัดรีเพลย์ สจวร์ตลงสนามเป็นตัวจริงในนัดที่ ลิเวอร์พูล เปิดสนามแอนฟีลด์เอาชนะ เอ็กซิเตอร์ซิตี 3-0 ช่วยให้ ลิเวอร์พูล ผ่านเข้ารอบสี่ เอฟเอคัพ ได้สำเร็จ

ในวันที่ 14 กุมภาพันธ์ ค.ศ. 2016 สจวร์ตลงเล่นในพรีเมียร์ลีกนัดแรกให้กับ ลิเวอร์พูล ลงสนามเป็นตัวสำรองแทน ฟีลีปี โกชิญญู ในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 6-0

ในวันที่ 23 กุมภาพันธ์ ค.ศ. 2016 สจวร์ตตัดสินใจต่อสัญญาระยะยาวกับสโมสรลิเวอร์พูลถึงปี 2020

### ฮัลล์ซิตี
ในวันที่ 21 กรกฎาคม ค.ศ. 2017 สจวร์ตย้ายไปร่วมทีมฮัลล์ซิตี ด้วยสัญญา 3 ปี

## สถิติอาชีพ

## อ้างอิง

## แหล่งข้อมูลอื่น
* Liverpool F.C. profile
* 

หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลฮัลล์ซิตี
หมวดหมู่:กองกลางฟุตบอล
หมวดหมู่:บุคคลจากลอนดอนโบโรเอนฟีลด์
รัฐธรรมนูญคิวบา

กระทั่งก่อนคิวบาได้รับเอกราชจากสเปน ผู้ก่อการกำเริบก็เสนอหรือมีมติเห็นชอบรัฐธรรมนูญเป็นเอกสารปกครองดินแดนที่ตนควบคุมระหว่างสงครามต่อต้านสเปน ประเทศคิวบามีรัฐธรรมนูญหลายฉบับนับแต่ได้รับเอกราช รัฐธรรมนูญฉบับแรกนับตั้งแต่การปฏิวัติคิวบามีการร่างในปี 2519 และมีการแก้ไขเพิ่มเติมนับแต่นั้น ในปี 2561 คิวบาได้มีส่วนร่วมในการแก้ไขรัฐธรรมนูญครั้งใหญ่ ซึ่งประชาชนและนักวิชาการได้พูดคุยกันอย่างกว้างขวาง รัฐธรรมนูญฉบับปัจจุบันได้ประกาศใช้ในปี 2562

## รัฐธรรมนูญ ค.ศ. 1976
หลังการปกครองนอกเหนือรัฐธรรมนูญตั้งแต่ปี 2502 ถึง 2518 รัฐบาลคิวบาปฏิวัติมุ่งทำให้การปฏิวัติได้รับการยอมรับโดยการนำรัฐธรรมนูญฉบับใหม่ให้ประชานออกเสียงลงคะแนน รัฐธรรมนูญ ค.ศ. 1976 ได้รับมติเห็นชอบจากการลงประชามติเมื่อวันที่ 15 กุมภาพันธ์ 2519 ซึ่งผู้ออกเสียงลงคะแนน 97.7% อนุมัติ มีผลใช้บังคับเมื่อวันที่ 24 กุมภาพันธ์ 2519 รัฐธรรมนูญนี้เรียกการควบคุมตลาดแบบรวมศูนย์ และการผูกมัดรัฐให้จัดหาการเข้าถึงการศึกษาและการสาธารณสุขแบบให้เปล่าแก่พลเมือง รัฐมีอำนาจวางระเบียบกิจกรรมของสถาบันศาสนาและห้ามการครอบครองบริษัทสื่อของเอกชน

ในปลายคริสต์ทศวรรษ 1980 กลุ่มตะวันออกล่มสลายและคิวบาเผชิญวิกฤตการณ์เศรษฐกิจในสมัยพิเศษ (Special Period) ในปี 2535 มีการแก้ไขเพิ่มเติมรัฐธรรมนูญที่ลบข้อจำกัดบางอย่างของการลงทุนต่างชาติและอนุญาตให้บริษัทต่างชาติมีสิทธิเป็นเจ้าของทรัพย์สินได้จำกัดบนเกาะหากร่วมลงทุนกับรัฐบาล มีการแก้ไขเพิ่มเติมรัฐธรรมนูญอีกครั้งว่าคิวบาเป็นรัฐโลกวิสัย (secular state) มิใช่รัฐอเทวนิยม ทำให้ท้องถิ่นเข้ามีส่วนในวันสำคัญทางศาสนามากขึ้น เพิ่มงานบริการสังคมในส่วนของการกุศลระหว่างประเทศที่นิยมนิกาย (sectarian) และการรับรองพหุนิยมทางศานาของสาธารณะ ในปี 2555 มีการแก้ไขเพิ่มเติมรัฐธรรมนูญเพื่อกำหนดว่าระบบสังคมนิยมเป็นถาวรและไม่อาจเพิกถอนได้

## อ้างอิง


หมวดหมู่:รัฐบาลคิวบา
หมวดหมู่:การเมืองคิวบา
มหาวิทยาลัยย่างกุ้ง

[thumb|อาคารของมหาวิทยาลัยที่ได้รับความเสียหายจาก[สงครามโลกครั้งที่ 2]]

**มหาวิทยาลัยย่างกุ้ง** (, ) เป็นมหาวิทยาลัยแห่งแรกของประเทศพม่า ก่อตั้งขึ้นในสมัยที่พม่าตกเป็นอาณานิคมของอังกฤษ และเป็นรากฐานของการพัฒนาระดับอุดมศึกษาของพม่าภายใต้การบริหารของรัฐบาลอาณานิคมของอังกฤษ มหาวิทยาลัยย่างกุ้งมีบทบาทต่อการเคลื่อนไหวทางการเมืองในสังคมพม่าตั้งแต่สมัยต่อต้านอาณานิคมของอังกฤษจนถึงการประท้วงครั้งล่าสุดใน พ.ศ. 2539

## ประวัติ
thumb|หอธรรมมะ
ก่อตั้งขึ้นใน พ.ศ. 2421 ในชื่อวิทยาลัยย่างกุ้งโดยเป็นสถาบันสมทบของมหาวิทยาลัยกัลกัตตา โดยรัฐบาลอาณานิคมของอังกฤษในพม่า ต่อมาได้ขยายวิทยาเขตไปในเมืองมัณฑะเลย์ ใน พ.ศ. 2468 วิทยาลัยฝึกหัดครูและวิทยาแพทยศาสตร์ ใน พ.ศ. 2473 ทำให้มหาวิทยาลัยกลายเป็นแหล่งต่อต้านรัฐบาลอาณานิคมอังกฤษไปทั่วทั้งพม่า เนื่องจากการประท้วงมักจะมีจุดเริ่มต้นจากนักศึกษาในมหาวิทยาลัยย่างกุ้ง นักคิดและปัญญาชนในพม่าปัจจุบันได้กลายเป็นผู้ที่มีบทบาทต่อการเมืองพม่า เช่น อองซาน, เนวี่น, อู้นุ เป็นต้น

ต่อมาการรัฐประหารใน พ.ศ. 2505 เนวี่นได้นำวิถีของพม่าสู่สังคมนิยม (Burmese Way to Socialism) มาเปลี่ยนแปลงระบอบเศรษฐกิจของพม่า นักศึกษาในมหาวิทยาลัยย่างกุ้งมองว่าเป็นการสืบทอดอำนาจของรัฐบาลทหารความไม่เป็นธรรมจึงจัดการประท้วง ต่อต้านความอยุติธรรมของของสภาปฏิวัติในวันที่ 7 กรกฎาคม พ.ศ. 2505 นักศึกษาได้จัดการประท้วงต่อต้านความอยุติธรรมของของสภาปฏิวัติ ในอาคารสหภาพนักศึกษามหาวิทยาลัยย่างกุ้ง กองทัพได้ตอบสนองโดยการจับกุมผู้นำนักศึกษา นักศึกษาออกมายืนนอกอาคาร ตะโกนคำขวัญ และเข้ายึดวิทยาเขต กองทัพได้เข้าล้อมมหาวิทยาลัยและโยนแก๊สน้ำตาเข้าใส่ฝูงชน ในตอนเย็นเวลาประมาณ 17.30 น. รถบรรทุกทหาร 2 คัน ได้มาถึงและยิงปืนไรเฟิลเข้าใส่ฝูงชน โดยยิง 3 นาที สลับกับการพัก 2 นาที ในเวลานั้น อองจีและตินเปเป็นเจ้าหน้าที่ระดับสูง และเซนวี่นเป็นผู้บัญชาการภาคสนาม ไม่มีหลักฐานว่าใครเป็นคนสั่งยิง หลังจากนั้นไม่นาน เนวี่นได้กล่าวสุนทรพจน์ทางวิทยุ สรุปสถานการณ์ กองทัพประกาศว่านักศึกษาเสียชีวิต 17 คน อาคารสหภาพนักศึกษาถูกระเบิดทิ้งเมื่อ 6.00 น. ของวันที่ 8 กรกฎาคม พ.ศ. 2505 

นักศึกษาจากมหาวิทยาลัยย่างกุ้งมีบทบาทในการประท้วงใน พ.ศ. 2531 และ พ.ศ. 2539 ทางมหาวิทยาลัยได้พิจารณาการหยุดรับนักศึกษาระดับปริญญาตรี (เต็มเวลา) ไปหลังจากมีการประท้วงเกิดขึ้นตั้งแต่ พ.ศ. 2539 โดยมหาวิทยาลัยมีชื่อเสียงจากงานวิจัยในสายกฎหมาย และด้านประวัติศาสตร์ เป็นสถานที่สำคัญในการต้อนรับผู้นำที่มีชื่อเสียงหลายคน เช่น อองซานซูจี, ฮิลลารี คลินตัน, บารัก โอบามา เป็นต้น 

## สาขาวิชาที่เปิดสอน
แบ่งออกเป็น 14 แผนก/ภาควิชา
*ภาควิชามานุษยวิทยา (Anthropology)
*ภาควิชาโบราณคดี (Archaeology)
*ภาควิชาวิทยาการคอมพิวเตอร์ (Computer Science)
*ภาควิชาภาษาอังกฤษ (English)
*ภาควิชาภูมิศาสตร์ (Geography)
*ภาควิชาประวัติศาสตร์ (History)
*ภาควิชาเคมีอุตสาหกรรม (Industrial Chemistry)
*ภาควิชานิติศาสตร์ (Law)
*ภาควิชาบรรณารักษศาสตร์และสารสนเทศศาสตร์ (Library and information science)
*ภาควิชาพม่าศึกษา (Myanmar)
*ภาควิชาการศึกษาตะวันออก (Oriental Studies)
*ภาควิชาปรัชญา (Philosophy)
*ภาควิชาฟิสิกส์ (Physics)
*ศูนย์วิจัยของมหาวิทยาลัย (URC)

## อ้างอิง

หมวดหมู่:เครือข่ายมหาวิทยาลัยอาเซียน
หมวดหมู่:สถาบันอุดมศึกษาในประเทศพม่า
อาคารอิเควเทเบิลไลฟ์

**อาคารอินชัวรันส์อิเควเทเบิลไลฟ์**, หรือเป็นที่รู้จักในชื่อ **อาคารอิเควเทเบิลไลฟ์**, เป็นอาคารสำนักงานใหญ่ของสมาคมประกันภัยอีเควเทเบิลไลฟ์แห่งสหรัฐ และเปิดให้เช่าอีกจำนวนหนึ่ง ตั้งอยู่ที่ 120 ถนนบรอดเวย์ มหานครนิวยอร์ก สหรัฐ โดยเปิดให้ใช้งานในวันที่ 1 พฤษภาคม 1870 และถูกไฟไหม้และพังทลายลงในวันที่ 9 มกราคม 1912 ปัจจุบันเป็นที่ตั้งของอาคารอิเควเทเบิล

อาคารแห่งนี้สร้างขึ้นจาก อิฐ หินแกรนิต และ เหล็ก สร้างโดยสถาปนิก อาเธอร์ กิลแมน และ เอ็ดเวิร์ด เอช. เคนดาลล์ โดยมี จอร์จ บี. โพสต์ เป็นวิศวกรที่ปรึกษา. โดยการก่อสร้างขึ้นครั้งแรกได้สร้างด้วยจำนวนชั้นบนดิน 7 ชั้น และใต้ดินอีก 2 ชั้น (ไม่รวมชั้นหลังคามุงหลังคา) การก่อสร้างเสร็จสมบูรณ์ในปี 1870 โดยอาคารมีมูลค่าเกือบ 4.16 ล้านดอลลาร์   ภายใต้การเป็นผู้นำของประธานาธิบดี เฮนรี บอลด์วิน ไฮด์ เป็นอาคารสำนักงานแห่งแรกที่มีลิฟต์โดยสารในปี 1871 อาคารแห่งนี้มีรายได้จากผู้เช่าถึงปีละ 136,000 เหรียญสหรัฐ โดยมีคนทำงานอยู่ภายในอาคาร 400 คน โดยที่นี่ได้มีการปรับปรุงขยายอาคารมากถึงแปดครั้งเพื่อรองรับการเพิ่มขึ้นของผู้ใช้งาน โดยในช่วงปลายคริสต์ศตวรรษ 1880  อาคารแห่งนี้ได้ขยายจนกระทั่งมีอาณาเขตติดกับถนนทั้ง 4 ทิศ ในปี 1885 อาคารได้เพิ่มระดับความสูงเป็น 155 ฟุต (47 เมตร) ด้วยจำนวนชั้น 9 ชั้นบนดิน และได้ถูกเพิ่มเป็น 172 ฟุต (52 เมตร) ในภายหลังและเป็นการเพิ่มความสูงครั้งสุดท้ายของอาคาร อาคารแห่งนี้พังทลายลงหลังจากถูกไฟไหม้อย่างหนักในปี 1912 โดยมีผู้เสียชีวิต 6 คนพื้นที่ดังกล่าวได้รับการพัฒนาใหม่ด้วยอาคารอีเควเทเบิลขนาด 40 ชั้น

อาคารอิเควเทเบิลไลฟ์ มักได้รับการกล่าวว่าเป็น "ตึกระฟ้าแห่งแรกของโลก" เช่น ข้อมูลจาก พิพิธภัณฑ์แห่งเมืองนิวยอร์ก ขณะที่กินเนสส์บุ๊คเวิลด์เรคคอร์ด ระบุว่า อาคารโฮม อินชัวรันส์ เป็นตึกระฟ้าแห่งแรกของโลก

## อ้างอิง

## แหล่งข้อมูลอื่น
* 
* 100 Years Ago - The Equitable Building Fire จาก เว็บไซต์พิพิธภัณฑ์แห่งเมืองนิวยอร์ก
* ''Equitable building : destroyed by fire January 9th, 1912.''—หนังสือที่เกี่ยวกับเหตุไฟไหม้ในปี 1912 ที่ Archive.org.

หมวดหมู่:สิ่งก่อสร้างตั้งแต่ พ.ศ. 2413
หมวดหมู่:ตึกระฟ้าในแมนแฮตตัน
หมวดหมู่:สิ่งก่อสร้างที่ถูกไฟไหม้
หมวดหมู่:อดีตสิ่งก่อสร้างในนครนิวยอร์ก
ปอดส่วนเกิน

**ปอดส่วนเกิน** หรือภาวะ**ปอดมีส่วนเกิน** เป็นความผิดปกติแต่กำเนิดอย่างหนึ่งซึ่งส่วนหนึ่งของเนื้อเยื่อที่ควรจะเจริญมาเป็นปอด ไม่ถูกเชื่อมต่อกับระบบหลอดเลือดแดงที่มาเลี้ยงปอด อย่างที่ควรจะเป็นในการเจริญของปอดปกติ  ทำให้เนื้อเยื่อส่วนหนึ่งไม่เชื่อมต่อกับหลอดลม จึงไม่สามารถทำงานเป็นส่วนหนึ่งของระบบหายใจได้

หมวดหมู่:รูปผิดปกติแต่กำเนิดของระบบหายใจ
อัมพาตสมองใหญ่

ภาวะ**อัมพาตสมองใหญ่** หรือภาวะ**สมองพิการ** () เป็นกลุ่มของโรคการเคลื่อนไหวผิดปกติชนิดถาวรที่เกิดขึ้นในช่วงวัยเด็กตอนต้น อาจมีอาการและอาการแสดงแตกต่างกันไประหว่างผู้ป่วยแต่ละคน อาการที่พบบ่อยเช่น กล้ามเนื้อประสานงานบกพร่อง กล้ามเนื้อเกร็ง อ่อนแรง และสั่น อาจมีปัญหาอื่นร่วมเช่นความบกพร่องด้านการรับสัมผัส การมองเห็น การได้ยิน การกลืน การพูด เป็นต้น ผู้ป่วยเด็กที่มีภาวะอัมพาตสมองใหญ่อาจกลิ้งตัว นั่ง คลาน เดินไม่ได้เร็วเท่าเด็กปกติที่อายุเท่ากัน ผู้ป่วยประมาณหนึ่งในสามมีอาการชักและความบกพร่องทางการรู้ร่วมด้วย อาการเหล่านี้แม้อาจตรวจไม่พบตั้งแต่แรก แต่จะไม่ทรุดลงเมื่อเวลาผ่านไป

## อ้างอิง

## แหล่งข้อมูลอื่น

* 
* Cerebral Palsy Information Page at NINDS

หมวดหมู่:โรคที่ทำให้เกิดอาการชัก
หมวดหมู่:ความพิการทางการเรียน
หมวดหมู่:ความผิดปกติทางประสาทวิทยา
หมวดหมู่:ความผิดปกติแต่กำเนิด
หมวดหมู่:อัมพาตสมองใหญ่และกลุ่มอาการอัมพาตอื่น
วิโอลาบีช

**วิโอลาบีช** () เป็นกลุ่มนักร้องแนวอินดีป็อปชาวอังกฤษ ก่อตั้งในวอร์ริงตัน มณฑลเชชเชอร์ ใน ค.ศ. 2013 สมาชิกวงประกอบด้วย คริส เลนเนิร์ด (กีตาร์และร้องนำ) ริเวอร์ รีฟส์ (กีตาร์) โทมัส โลว์ (เบส) และแจ็ก เดคิน (กลอง) สมาชิกวงทั้งสี่คน และผู้จัดการวงชื่อ เครก แทร์รี เสียชีวิตในอุบัติเหตุรถยนต์ที่เมืองเซอเดอร์เตลเย ประเทศสวีเดน เมื่อวันที่ 13 กุมภาพันธ์ ค.ศ. 2016

## งานเพลง
วิโอลาบีชก่อตั้งขึ้นในเมืองวอร์ริงตัน มณฑลเชชเชอร์ เมืองกลางปี ค.ศ. 2013 สมาชิกเดิมคือ คริส เลนเนิร์ด (กีตาร์และร้องนำ) แฟรงกี โคลสัน (กีตาร์) จอนนี กิบสัน (เบส) และแจ็ก เดคิน (กลอง) สมาชิกวงชุดสุดท้ายก่อตั้งใน ค.ศ. 2015 โดยมีสมาชิกเดิม เลนเนิร์ด และเดคิน ร่วมด้วย ริเวอร์ รีฟส์ (กีตาร์) และโทมัส โลว์ (เบส) พวกเขาเปิดตัวครั้งแรกที่เดอะแคเวิร์นคลับ เมืองลิเวอร์พูล ในเดือนกันยายน ค.ศ. 2013 เพลง "เดซีส์" ของวงถูกรวมในอัลบั้มรวมเพลงอัลบั้มที่สองของ ดิอินดีคาสเซตเพลเยอร์ และเพลง "เลิฟมายเลิฟ" ในอัลบั้มที่สามในเดือนตุลาคม ค.ศ. 2013 ซิงเกิลแรก "สวิงส์แอนด์วอเทอร์สไลส์" ถูกบรรจุในรายการเพลงของบีบีซีเรดิโอ 1 ในเดือนกันยายน ค.ศ. 2015

## การเสียชีวิต
ในวันที่ 13 กุมภาพันธ์ ค.ศ. 2016 สมาชิกทั้งสี่คน และผู้จัดการวงชื่อ เครก แทร์รี ประสบอุบัติเหตุเสียชีวิตบนสะพานมอเตอร์เวย์ อี4 ที่เมืองเซอเดอร์เตลเย ทางตะวันตกเฉียงใต้ของกรุงสต็อกโฮล์ม พยานเห็นรถยนต์คันดังกล่าวตกลงไปในช่องว่างบนสะพานที่เปิดออกเพื่อให้เรือแล่นผ่าน วงดนตรีเพิ่งเล่นดนตรีที่เทศกาลดนตรีแวส์เดอะมิวสิก ที่เมืองนอร์เชอปิง ก่อนหน้านั้นหนึ่งวัน

## อ้างอิง

หมวดหมู่:กลุ่มดนตรีร็อกสัญชาติอังกฤษ
หมวดหมู่:บุคคลที่เสียชีวิตในปี พ.ศ. 2559
หมวดหมู่:วงกลุ่มสี่สัญชาติอังกฤษ
หมวดหมู่:เสียชีวิตจากอุบัติเหตุทางถนน
ระบบทางหลวงสหพันธ์มาเลเซีย

**ระบบทางหลวงสหพันธ์มาเลเซีย** () เป็นโครงข่ายทางหลวงแห่งชาติโครงข่ายหลักในประเทศมาเลเซีย มีระยะทางรวม  อยู่ภายใต้การกำกับดูแลของกระทรวงโยธาธิการของประเทศมาเลเซีย

## ภาพรวม
[thumb|right|250px|[ทางหลวงตุน ราซะก์ (ทางหลวงสหพันธ์หมายเลข  จากเซอกามัต (Segamat) รัฐยะโฮร์ ไปยังกัมบัง (Gambang) รัฐปะหัง]]
250px|thumb|ป้ายทางหลวงสหพันธ์
ป้ายของทางหลวงสหพันธ์จะแสดงด้วยตัวเลข ตัวอย่างเช่น  คือ ทางหลวงสหพันธ์หมายเลข 1 ในขณะที่ทางหลวงรัฐจะแสดงด้วยรหัสของรัฐ แล้วตามด้วยหมายเลขเส้นทาง ตัวอย่างเช่น (J32) คือ ทางหลวงรัฐยะโฮร์หมายเลข 32 (J32)  อย่างไรก็ตาม หมายเลขของทางหลวงสหพันธ์ยังสามารถเพิ่มคำอุปสรรค *FT-* นำหน้าหมายเลข ตัวอย่างเช่น  สามารถเขียนได้เป็น ทางหลวงสหพันธ์ FT1 โดยทั้งทางหลวงสหพันธ์และทางหลวงรัฐมีป้ายจราจร **สีน้ำเงิน** และตัวอักษร **สีขาว**

ส่วนใหญ่แล้ว ทางหลวงสหพันธ์มาเลเซียเป็นถนนขนาด 2 ช่องจราจร มีการจราจรเป็นระบบซ้ายมือ คือขับทางด้านซ้ายของถนน อย่างไรก็ตาม ในบางสายก็ได้มีการเพิ่มช่องจราจร ในเขตเมือง ทางหลวงสหพันธ์อาจเป็นถนนขนาด 4 ช่องจราจรเพื่อเพิ่มขีดความสามารถการจราจร ถ้าอยู่ในเขตเนินเขา จะมีการเพิ่มช่องจราจรสำหรับยานพาหนะความเร็วต่ำ เช่น รถโดยสาร รถบรรทุก

ทางหลวงสหพันธ์บางสายอาจมีช่องจราจรสำหรับรถจักรยานยนต์ ช่องรถจักรยานยนต์บนทางหลวงจะอยู่ทางด้านซ้ายสุดของแต่ละฝั่ง และแบ่งออกจากช่องจราจรหลักโดยแถบสีขาว-ดำ

## อ้างอิง

## แหล่งข้อมูลอื่น
* Ministry of Works (Malaysia)
* Malaysian Public Works Department 

หมวดหมู่:ทางหลวงสหพันธ์มาเลเซีย
หมวดหมู่:ถนนในประเทศมาเลเซีย